ઠેરઠેર ચર્ચાય છે. મીડિયામાં તેમની સામેની કાનૂની કાર્યવાહી વિગતો રોજ આવે છે, પરંતુ કાયદાના જાણકારો વરવી વાસ્તવિકતા જણાવતાં સ્પષ્ટ કહે છે કે ધાકધમકી, છેતરપિંડી, ખંડણી વિદેશી દારૂ, રોકડ નાણંુ કબજે કરવા જેવા અપરાધો સામાન્ય પ્રકારના છે અને દરોડામાં જામીનલાયક આરોપો હોવાથી તેઓ જામીન પર પણ છૂટી જશે. લાપતા બનેલા જગદીશગીરી કે અકસ્માતે આગના હવાલે થયેલા મૌનીબાબાના શંકાસ્પદ મૃત્યુ અંગે સાધ્વી સામે કોઈ પ્રત્યક્ષ કે નક્કર સાંયોગિક પુરાવા પણ ન હોવાથી આ કેસોમાં તેમની સામે કશું પુરવાર થશે કે કેમ એ શંકાસ્પદ છે. સરવાળે સાધ્વી જયશ્રીગીરી સામેની કાનૂની કાર્યવાહીનો અંજામ શું હશે એ તેમની સામેના ફરિયાદીઓની હિંમત, નિષ્ઠા અને દૃઢતા પર અવલંબે છે, પરંતુ આ સમગ્ર ઘટનાક્રમમાં સમાજ માટે એક મોટો બોધપાઠ રહેલો છે. ભગવાં વસ્ત્ર ધારણ કરનારાઓ પર પણ આસ્થા રાખતાં પહેલાં આગવી સૂઝથી કસોટી કરી વાસ્તવિકતાની પહેચાન કરી લેવી આવશ્યક અને અનિવાર્ય છે.